Havbunnsedimenter utenfor Andøya viser at klimaet var ekstremt ustabilt ved slutten av siste istid, med store og hyppige vekslinger i temperaturen ved havoverflaten. I perioder på 10-40 år kom ikke temperaturen om sommeren over 3 °C. De kalde periodene ble brått avløst av varmere perioder med temperaturer på 10 °C. Denne vekslingen mellom varme eller kalde perioder pågikk i nesten 300 år.